বকেয়া মেটানোর দাবিতে স্বাস্থ্য ভবনের সামনে আশা কর্মীদের বিক্ষোভ

কলকাতা: রাজ্য সরকারের অন্তর্বর্তী বাজেটে (West Bengal State Budget 2026) আশা কর্মীদের জন্য একাধিক গুরুত্বপূর্ণ ঘোষণা করা হলেও বকেয়া ভাতা ও কর্মবিরতির জেরে হয়রানির অভিযোগ তুলে বৃহস্পতিবার দুপুরে স্বাস্থ্য ভবনে (Sasthya Bhawan) ডেপুটেশন দিতে চলেছেন আশা কর্মীদের (Asha Workers) একাংশ। এই ইস্যুতে তাঁরা স্বাস্থ্য অধিকর্তার সঙ্গে সাক্ষাৎ করার কথাও জানিয়েছেন।

বৃহস্পরিবারে রাজ্য বাজেটে ঘোষণা করা হয়েছে, এতদিন যেখানে আশা কর্মীরা মাসিক ৫,২৫০ টাকা ভাতা পেতেন, সেখানে এবার অতিরিক্ত ১,০০০ টাকা বৃদ্ধি করা হচ্ছে। ফলে তাঁদের মাসিক ভাতা দাঁড়াবে ৬,২৫০ টাকা। পাশাপাশি, দীর্ঘদিনের দাবি মেনে নিয়ে রাজ্য সরকার জানিয়েছে, ২০২৬ সালের এপ্রিল মাস থেকে আশা কর্মীরা ১৮০ দিনের মাতৃত্বকালীন ছুটির সুবিধা পাবেন। এছাড়াও, কর্মরত অবস্থায় কোনও আশা কর্মীর অকালমৃত্যু হলে তাঁর পরিবারকে এককালীন ৫ লক্ষ টাকা ক্ষতিপূরণ দেওয়ার ব্যবস্থাও ঘোষণা করা হয়েছে।

আরও পড়ুন: প্রেম দিবসেও কনকনে শীত! দেখে নিন আবহাওয়ার মেগা আপডেট

তবে এতগুলি ঘোষণা সত্ত্বেও আশাকর্মীদের একাংশের অভিযোগ, তাঁদের বহু মাসের বকেয়া এখনও মেটানো হয়নি। পাশাপাশি, কর্মবিরতির সময় বিভিন্ন ব্লকে তাঁদের উপর মানসিক নির্যাতন ও প্রশাসনিক হয়রানি চালানো হয়েছে বলেও অভিযোগ তুলেছেন তাঁরা। আরও দাবি করা হয়েছে, কাজের জন্য যে মোবাইল ফোন দেওয়া হয়েছে, তার জন্য ন্যূনতম সাড়ে ৩৫০ টাকার ৫জি প্যাকেজ রিচার্জ করতে হচ্ছে, যার কোনও আলাদা ভাতা মিলছে না।